ส.ธนาคารแจงเกิดปัญหาเครื่องรูดบัตรคนจนเพราะเป็นช่วงเริ่มต้น
สมาคมธนาคารไทยชี้ปัญหาใช้บัตรสวัสดิผ่านอีดีซีขัดข้องแก้ไขได้ แจงเป็นช่วงเริ่มต้นทำให้ผู้เกี่ยวข้องยังไม่คุ้นเคย
10 ต.ค. 2560

สมาคมธนาคารไทยชี้ปัญหาใช้บัตรสวัสดิผ่านอีดีซีขัดข้องแก้ไขได้ แจงเป็นช่วงเริ่มต้นทำให้ผู้เกี่ยวข้องยังไม่คุ้นเคย  นายปรีดี ดาวฉาย กรรมการผู้จัดการ ธนาคารกสิกรไทย และประธานสมาคมธนาคารไทย กล่าวว่า กรณีที่มีปัญหาในการใช้บัตรสวัสดิการแห่งรัฐกับเครื่องรับชำระเงินอิเล็กทรอนิกส์ (อีดีซี) เกิดปัญหาติดขัดบ้างนั้น อาจจะเป็นเพราะอยู่ในช่วงของการเริ่มต้น ซึ่งในการติดตั้งเครื่อง บางร้านอาจจะมีปัญหาปิดตัวไปแล้ว ทำให้ร้านค้าที่เคยลงทะเบียนเอาไว้ อาจไม่มีจริงตามที่แจ้งไว้  แต่กอย่างไรก็ดีการดำเนินติดตั้งต้องเดินหน้าต่อไปตามแผนทั้งนี้ ตามแผนการดำเนินงานต้องติดตั้งเครื่องให้ได้ทั้งสิ้น 5.6 แสนเครื่อง ให้แล้วเสร็จภายในไตรมาสแรกปีนี้"บัตรสวัสดิการแห่งรัฐที่อาจพบปัญหาบ้าง อาจจะเป็นเพราะช่วงเริ่มต้น ทำให้พบปัญหาบ้าง อาจต้องใช้เวลาในการเรียนรู้ปรับปรุงระบบ เพราะการใช้บัตร การติดตั้งเครื่องให้ใช้งานได้ เกี่ยวกับหลายส่วน ทั้ง ชิป ระบบอินเทอร์เน็ต ความคุ้นเคยของพนักงาน ที่ควรให้เวลาในการปรับตัว ส่วนการติดตั้งก็ต้องทยอยทำ คิดว่าปัญหาเหล่านี้น่าจะแก้ไขได้ ไม่ใช่ปัญหาที่แก้ไม่ได้"นายปรีดีกล่าว